 Jenesis 13  Ebram wee kwapụ nIjipt, ya na nwunye ya na ihe niile o nwere, tinyere Lọt, wee gaa Negeb.Ebram nwekwara ìgwè anụ ụlọ na ọlaọcha na ọlaedo dị ukwuu.O wee si na Negeb kwapụ, na-ama ụlọikwuu nebe dị iche iche, wee garuo Betel, nebe ọ mara ụlọikwuu na mbụ nagbata Betel na E-aị,nebe o wuru ebe ịchụàjà na mbụ; Ebram wee kpọkuo aha Jehova nebe ahụ.Lọt, bụ onye ya na Ebram so na-aga, nwekwara atụrụ na ehi na ụlọikwuu.Ya mere, ala ahụ abaghị ha niile ibikọta ọnụ, nihi na akụ ha adịwo ọtụtụ, ha niile enweghịkwa ike ibikọta ọnụ.E wee nwee esemokwu netiti ndị na-azụrụ Ebram anụ ụlọ na ndị na-azụrụ Lọt anụ ụlọ; ndị Ke na ndị Perizaịt bi nala ahụ noge ahụ.Ebram wee sị Lọt: Biko, ka mụ na gị nakwa ndị na-azụrụ m anụ na ndị na-azụrụ gị anụ ghara ịnọ na-ese okwu, nihi na anyị bụ ụmụnne.Ọ bụ na ala a dum adịghịrị gị? Biko, kwapụ nebe m nọ. Ọ bụrụ na ị gaa naka ekpe, mụ onwe m ga-aga naka nri; ma ọ bụrụ na ị gaa naka nri, mụ onwe m ga-aga naka ekpe.Lọt wee lelie anya hụ Ógbè Jọdan dum ruo Zoa. Ọ hụrụ na ógbè ahụ dum bụ ebe mmiri na-ede nke ọma dị ka ubi Jehova, dị ka ala Ijipt, tupu Jehova ebibie Sọdọm na Gọmọra.Lọt wee họrọ Ógbè Jọdan ahụ dum, Lọt wee kwaga nebe ọwụwa anyanwụ. Ha abụọ wee kewaa.Ebram wee biri nala Ke, ma Lọt gara biri netiti obodo ndị dị nÓgbè Jọdan. Nikpeazụ, ọ mara ụlọikwuu nebe dị nso na Sọdọm.Ndị Sọdọm dị njọ, ha na-emekwa mmehie dị oké njọ megide Jehova.Jehova wee gwa Ebram mgbe Lọt kwapụsịrị nebe ọ nọ, sị: Biko, lelie anya, si nebe ị nọ lee anya nebe ugwu nakwa nebe ndịda nakwa nebe ọwụwa anyanwụ nakwa nebe ọdịda anyanwụ,nihi na ala a dum ị na-ele anya, ọ bụ gị na mkpụrụ gị ka m ga-enye ya ruo mgbe a na-akaghị aka.M ga-emekwa ka mkpụrụ gị dịrị ka ájá dị nala, nke mere na, ọ bụrụ na mmadụ enwee ike ịgụta ájá dị nala ọnụ, a ga-enwe ike ịgụta mkpụrụ gị ọnụ.Bilie, gagharịa nala a, gazuo ogologo ya, gazuokwa uhiè ya, nihi na ọ bụ gị ka m ga-enye ya.Ebram wee na-ebi nụlọikwuu. E mesịa, ọ bịara biri netiti osisi ukwu ndị dị na Mamri, bụ ndị dị na Hibrọn; ọ bụ nebe ahụ ka o wuuru Jehova ebe ịchụàjà. 